CELEX: 32017R1202
Language: lt
Date: 2017-07-05 00:00:00
Title: 2017 m. liepos 5 d. Komisijos reglamentas (ES) 2017/1202, kuriuo atsisakoma leisti vartoti tam tikrus maisto produktų sveikumo teiginius, nesusijusius su susirgimo rizikos mažinimu ir su vaikų vystymusi ir sveikata (Tekstas svarbus EEE. )

6.7.2017   
            
            
               LT
            
            
               Europos Sąjungos oficialusis leidinys
            
            
               L 173/6
            
         KOMISIJOS REGLAMENTAS (ES) 2017/1202
   2017 m. liepos 5 d.
   kuriuo atsisakoma leisti vartoti tam tikrus maisto produktų sveikumo teiginius, nesusijusius su susirgimo rizikos mažinimu ir su vaikų vystymusi ir sveikata
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gruodžio 20 d. Europos Parlamento ir Tarybos reglamentą (EB) Nr. 1924/2006 dėl teiginių apie maisto produktų maistingumą ir sveikatingumą (1), ypač į jo 18 straipsnio 5 dalį,
   kadangi:
   
               (1)
            
            
               pagal Reglamentą (EB) Nr. 1924/2006 maisto produktų sveikumo teiginiai draudžiami, jeigu jie nėra leisti vartoti Komisijos laikantis to reglamento reikalavimų ir nėra įtraukti į leidžiamų vartoti teiginių sąrašą;
            
         
               (2)
            
            
               Reglamente (EB) Nr. 1924/2006 taip pat nustatyta, kad paraiškas leisti vartoti maisto produktų sveikumo teiginius maisto tvarkymo subjektai gali teikti valstybės narės nacionalinei kompetentingai institucijai. Nacionalinė kompetentinga institucija turi perduoti reikalavimus atitinkančias paraiškas Europos maisto saugos tarnybai (EFSA) (toliau – Tarnyba) moksliniam vertinimui atlikti ir Komisijai bei valstybėms narėms susipažinti;
            
         
               (3)
            
            
               Tarnyba pateikia nuomonę dėl atitinkamo sveikumo teiginio;
            
         
               (4)
            
            
               Komisija, atsižvelgdama į Tarnybos nuomonę, sprendžia dėl leidimo vartoti sveikumo teiginius suteikimo;
            
         
               (5)
            
            
               gavus bendrovės „Granarolo S.p.A.“ paraišką, pateiktą pagal Reglamento (EB) Nr. 1924/2006 13 straipsnio 5 dalį, Tarnyba paprašyta pateikti nuomonę dėl sveikumo teiginio, susijusio su nugriebtu raugintu pienu su fruktooligosacharidų ir gyvų Lactobacillus rhamnosus GG (ATCC 53103), Streptococcus thermophilus (Z57) ir Lactobacillus delbrueckii subsp. bulgaricus (LB2) bakterijų deriniu ir apsauga nuo Herpes simplex viruso atsinaujinimo burnos ir lūpų epitelyje (klausimas Nr. EFSA-Q-2015-00488 (2)). Pareiškėjo pasiūlytas teiginys suformuluotas taip: „Nugriebto rauginto pieno su fruktooligosacharidų ir gyvų Lactobacillus rhamnosus GG (ATCC 53103), Streptococcus thermophilus (Z57) ir Lactobacillus delbrueckii subsp. bulgaricus (LB2) bakterijų deriniu vartojimas padeda sumažinti Herpes simplex viruso infekcijos sukeliamos lūpų pūslelinės pasikartojimų dažnį sveikiems ligai imliems asmenims“;
            
         
               (6)
            
            
               2016 m. liepos 19 d. Komisija ir valstybės narės gavo Tarnybos mokslinę nuomonę, kurioje, remiantis pateiktais duomenimis, padaryta išvada, kad tarp nugriebto rauginto pieno, susijusio su sveikumo teiginiu, ir apsaugos nuo Herpes simplex viruso atsinaujinimo burnos ir lūpų epitelyje priežastinio ryšio nėra. Kadangi teiginys neatitinka Reglamente (EB) Nr. 1924/2006 nustatytų reikalavimų, jo nereikėtų leisti vartoti;
            
         
               (7)
            
            
               gavus bendrovės „Food for Health Ireland“ paraišką, pateiktą pagal Reglamento (EB) Nr. 1924/2006 13 straipsnio 5 dalį, Tarnybos paprašyta pateikti nuomonę dėl sveikumo teiginio, susijusio su FHI LFC24, iš galvijų pieno išgautu kazeino hidrolizatu, ir mažesniu gliukozės kiekio kraujyje augimu po valgio (klausimas Nr. EFSA-Q-2015-00755 (3)). Pareiškėjo pasiūlytas teiginys suformuluotas taip: „FHI LFC24 padeda reguliuoti gliukozės koncentraciją kraujyje pavalgius“;
            
         
               (8)
            
            
               2016 m. liepos 22 d. Komisija ir valstybės narės gavo Tarnybos mokslinę nuomonę, kurioje nurodyta, kad pareiškėjo pateiktais įrodymais nenustatyta, kad mažesnė glikemija po valgio dėl insulino sekrecijos padidėjimo yra naudingas fiziologinis poveikis tikslinei šio teiginio populiacijai. Todėl, remdamasi pateiktais duomenimis, Tarnyba padarė išvadą, kad tarp su teiginiu susijusio maisto produkto vartojimo ir naudingo fiziologinio poveikio tikslinei populiacijai priežastinio ryšio nėra. Kadangi teiginys neatitinka Reglamente (EB) Nr. 1924/2006 nustatytų reikalavimų, jo nereikėtų leisti vartoti;
            
         
               (9)
            
            
               gavus bendrovės „Pierre Fabre Medicament“ paraišką, pateiktą pagal Reglamento (EB) Nr. 1924/2006 13 straipsnio 5 dalį, Tarnybos paprašyta pateikti nuomonę dėl sveikumo teiginio, susijusio su V0137, dokozaheksaenono rūgštimi (DHA) praturtintais žuvų taukais, ir pagalba lėtinant su amžiumi susijusį kognityvinių funkcijų, kaip antai atminties ir vykdomųjų funkcijų, nykimą (klausimas Nr. EFSA-Q-2016-00071 (4)). Pareiškėjo pasiūlytas teiginys suformuluotas taip: „V0137 kartu su fiziniais ir protiniais pratimais padeda lėtinti su amžiumi susijusį kognityvinių funkcijų, kaip antai atminties ir vykdomųjų funkcijų, nykimą“;
            
         
               (10)
            
            
               2016 m. rugpjūčio 5 d. Komisija ir valstybės narės gavo Tarnybos mokslinę nuomonę, kurioje, remiantis pateiktais duomenimis, padaryta išvada, kad tarp V0137, susijusio su sveikumo teiginiu, ir lėtesnio kognityvinių funkcijų nykimo priežastinio ryšio nėra. Kadangi teiginys neatitinka Reglamente (EB) Nr. 1924/2006 nustatytų reikalavimų, jo nereikėtų leisti vartoti;
            
         
               (11)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede išvardyti sveikumo teiginiai neįtraukiami į Sąjungos leidžiamų vartoti teiginių sąrašą, nustatytą pagal Reglamento (EB) Nr. 1924/2006 13 straipsnio 3 dalį.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. liepos 5 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 404, 2006 12 30, p. 9.
   
      (2)  EFSA Journal 2016;14(7):4538.
   
      (3)  EFSA Journal 2016;14(7):4540.
   
      (4)  EFSA Journal 2016;14(8):4539.
   
      PRIEDAS
      
         Atmesti sveikumo teiginiai
      
      
                  Paraiška ir atitinkamos Reglamento (EB) Nr. 1924/2006 nuostatos
               
               
                  Maistinė ar kita medžiaga, maisto produktas ar maisto produkto kategorija
               
               
                  Teiginys
               
               
                  EFSA nuomonės nuoroda
               
            
                  13 straipsnio 5 dalies sveikumo teiginys, kuris grindžiamas naujausiais moksliniais duomenimis ir (arba) prie kurio pridedamas prašymas užtikrinti nuosavybės teise priklausančių duomenų apsaugą
               
               
                  Nugriebtas raugintas pienas su fruktooligosacharidų ir gyvų Lactobacillus rhamnosus GG (ATCC 53103), Streptococcus thermophilus (Z57) ir Lactobacillus
                     delbrueckii subsp. bulgaricus (LB2) deriniu.
               
               
                  Nugriebto rauginto pieno su fruktooligosacharidų ir gyvų Lactobacillus rhamnosus GG (ATCC 53103), Streptococcus thermophilus (Z57) ir Lactobacillus delbrueckii subsp. bulgaricus (LB2) bakterijų deriniu vartojimas padeda sumažinti Herpes simplex viruso infekcijos sukeliamos lūpų pūslelinės pasikartojimų dažnį sveikiems ligai imliems asmenims.
               
               
                  Q-2015-00488
               
            
                  13 straipsnio 5 dalies sveikumo teiginys, kuris grindžiamas naujausiais moksliniais duomenimis ir (arba) prie kurio pridedamas prašymas užtikrinti nuosavybės teise priklausančių duomenų apsaugą
               
               
                  FHI LFC24, iš galvijų pieno išgautas kazeino hidrolizatas.
               
               
                  FHI LFC24 padeda reguliuoti gliukozės koncentraciją kraujyje pavalgius.
               
               
                  Q-2015-00755
               
            
                  13 straipsnio 5 dalies sveikumo teiginys, kuris grindžiamas naujausiais moksliniais duomenimis ir (arba) prie kurio pridedamas prašymas užtikrinti nuosavybės teise priklausančių duomenų apsaugą
               
               
                  V0137, dokozaheksaenono rūgštimi (DHA) praturtinti žuvų taukai.
               
               
                  V0137 kartu su fiziniais ir protiniais pratimais padeda lėtinti su amžiumi susijusį kognityvinių funkcijų, kaip antai atminties ir vykdomųjų funkcijų, nykimą.
               
               
                  Q-2016-00071